CELEX: 31996D0578
Language: bg
Date: 1996-06-24 00:00:00
Title: Решение на Комисията от 24 юни 1996 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка със санитарните принадлежностиТекст от значение за ЕИП.

13/ 19
            
            
               BG
            
            
               Официален вестник на Европейския съюз
            
            
               252
            
         31996D0578
   
               L 254/49
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 24 юни 1996 година
   относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка със санитарните принадлежности
   (текст от значение за ЕИП)
   (96/578/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 13, параграф 4 от нея,
   като има предвид, че Комисията трябва да избере между двете процедури съгласно член 13, параграф 3 от Директива 89/106/ЕИО за удостоверяване на съответствието на даден продукт „най-малко обременителната процедура, съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;
   като има предвид, че двете процедури, предвидени в член 13, параграф 3, са описани подробно в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти поради това, че приложение III дава предпочитание на определени системи;
   като има предвид, че процедурата, посочена в член 13, параграф 3, буква а) отговаря на системите, посочени в първата възможност, без постоянен надзор, и втората и третата възможности от приложение III, раздел 2, ii), а процедурата упомената в член 13, параграф 3, буква б) отговаря на системите, посочени в приложение III, раздел 2, i), и в първата възможност, с постоянен надзор, от приложение III, раздел 2, ii);
   като има предвид, че мерките, предвидени в настоящото решение, са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите продукти, посочени в приложение I, се удостоверява чрез процедура, при която единствено производителят носи отговорност за системата за фабричен производствен контрол, която гарантира, че продуктът е в съответствие със съответните технически спецификации.
   Член 2
   Съответствието на продуктите, посочени в приложение II, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 3
   Процедурата за удостоверяване на съответствие съгласно приложение III се посочва в мандатите за хармонизирани стандарти.
   Член 4
   Адресати на настоящото решение са държавите-членки.
   
      Съставено в Брюксел на 24 юни 1996 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   ПРИЛОЖЕНИЕ I
   САНИТАРНИ ПРИНАДЛЕЖНОСТИ
   Мивки, кухненски мивки и общински корита; вани; душове; бидета; писоари; клозетни чинии; земни, химически и смесени тоалетни; разлагащи тоалетни; клекала; клозетни казанчета; вани с джакузи, паравани и заграждения за душове и вани.
   Модулни обществени тоалетни и сглобяеми елементи за тях, използващи материали от класове на огнеустойчивост A, Б или В, при които огнеустойчивостта е чувствителна към изменения по време на производството (по принцип тези, направени от негоривни материали, както и от материали от класове Г, Д или Е).
   ПРИЛОЖЕНИЕ II
   САНИТАРНИ ПРИНАДЛЕЖНОСТИ
   Модулни обществени тоалетни и сглобяеми елементи за тях, използващи материали от класове на огнеустойчивост A, Б или В, при които огнеустойчивостта е чувствителна към изменения по време на производството (по принцип тези, направени от горивни материали).
   ПРИЛОЖЕНИЕ III
   ГРУПА ПРОДУКТИ
   САНИТАРНИ ПРИНАДЛЕЖНОСТИ (1/1)
   
      Система за удостоверяване на съответствие
   
   За изброения/те по-долу продукт/и и неговото/тяхното предназначение, от Европейския комитет по стандартизация (CEN) или Европейския комитет за електротехническа стандартизация (Cenelec) се изисква да уточни следните системи за удостоверяване на съответствие в съответния/те хармонизиран/и стандарт/и:
   
               Продукт/и
            
            
               Предназначение/я
            
            
               Ниво/а или клас
               (огнеустойчивост) (1)
               
            
            
               Система/и за удостоверяване на съответствие
            
         
               Мивки, кухненски мивки и общински корита; вани и душове; бидета; писоари; клозетни чинии; земни, химически и смесени тоалетни; разлагащи тоалетни; клекала; клозетни казанчета; вани с джакузи, паравани и заграждения за душове и вани и предварително конфигурирани тоалетни модули
            
            
               Лична хигиена
            
            
               —
            
            
               4 (2)
               
            
         
               Модулниобществени тоалетни и сглобяеми елементи за тях
            
            
               Лична хигиена
            
            
               А, Б или В (3)
               
            
            
               1 (4)
               
            
         
               А, Б или В (5)
               
            
            
               3 (6)
               
            
         
               Г, Д или Е
            
            
               4 (2)
               
            
         Спецификацията за системата трябва да бъде такава, че да може да се прилага, дори когато не е необходимо да се определят експлоатационните качества при дадена характеристика, тъй като най-малко в една от държавите членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО и където е приложимо, клауза 1.2.3. от Тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   
      (1)  За огнеустойчивост виж Решение 94/611/ЕО на Комисията (ОВ L 241, 16.9.1994 г., стр. 25).
   
      (2)  Система 3: Виж приложение III, раздел 2, ii) от Директива 89/106/ЕИО, втора възможност.
   
      (3)  Материали, при които огнеустойчивостта е чувствителна към изменения по време на производството (по принцип тези, направени от горивни материали).
   
      (4)  Система 4: Виж приложение III, раздел 2, ii) от Директива 89/106/ЕИО, трета възможност.
   
      (5)  Материали, при които огнеустойчивостта не е чувствителна към изменения по време на производството (по принцип тези, направени от негоривни материали).
   
      (6)  Система 1: Виж приложение III, раздел 2, i) от Директива 89/106/ЕИО, без контролно изпитване при одит на проби.